વાર્તા : સલમાન ખાનની ફિલ્મ હોય અને વાર્તાની વાત કરવી હોય, તો થોડુંક વિચારવું પડે. કારણ કે આ સલમાનની ફિલ્મ છે, તો ફિલ્મમાં તે તમામ મસાલાઓ હોય જ કે જે તેમના ફૅન્સ ગમતા હોય, પરંતુ વાર્તાને થોડીક વધુ શ્રેષ્ઠ બનાવી શકાઈ હોત. કિક ફિલ્મની શરુઆત થાય છે શાયના (જૅકલીન ફર્નાન્ડીઝ)થી. શાયના પોતાના પિતાના કહેવા પર હિમાંશુ ત્યાગી (રણદીપ હુડા)ને મળે છે. હિમાંશુ એક પોલીસ ઇંસ્પેક્ટર છે અને તે ડેવિલને શોધી રહ્યો છે. શાયના હિમાંશુ સાથે મુલાકાત દરમિયાન પોતાના પ્રથમ પ્રેમ દેવીલાલ સિંહ (સલમાન ખાન) વિશે બતાવે છે. શાયનાનો આ ભૂતપૂર્વ પ્રેમી એટલે કે દેવી લાલ સિંહ એવો માણસ છે કે જે પોતાની જિંદગીમાં કિકની શોધમાં ક્યાંય પણ સ્થિર નથી રહી શકતો.